У паняцця ёсць і іншыя значэнні, гл. Чыж (значэнні).

**Максім Чыж** (нар. 8 кастрычніка 1993, Бяроза) — беларускі футбаліст, абаронца клуба «Ніва» з Доўбізны.

Клубная кар’ера
---------------

Выхаванец бярозаўскага футбола, кар’еру пачаў у мясцовым клубе «Бяроза-2010», дзе з цягам часу замацаваўся ў аснове ў Першай лізе. У «Бярозе» выступаў на розных пазіцыях ад абаронцы да нападніка.

У пачатку 2016 года «Бяроза-2010» спыніла існаванне, і Максім далучыўся да брэсцкага «Дынама», з якім у сакавіку падпісаў кантракт. 2 красавіка 2016 года дэбютаваў у Вышэйшай лізе, правёўшы ўсе 90 хвілін у матчы супраць БАТЭ (1:4) на пазіцыі левага абаронцы. Пазней, аднак, быў пераведзены на фланг паўабароны, дзе стаў трывала выступаць у стартавым складзе.

У першай палове 2017 года стаў радзей з’яўляцца на полі. У ліпені 2017 года быў аддадзены ў арэнду літоўскаму «Атлантасу». Аднак, правёўшы за клуб 6 матчаў, атрымаў траўму і выбыў да канца сезона.

У студзені 2018 года пачаў рыхтавацца да новага сезона з брэсцкай камандай. У лютым не трапіў на другі турэцкі збор брэстчан і неўзабаве перайшоў у магілёўскі «Дняпро». У ліпені 2018 года быў аддадзены ў арэнду брэсцкаму «Руху», якому дапамог перамагчы ў Другой лізе. У лістападзе 2018 года разарваў кантракт з магілёўскім клубам.

У студзені 2019 года стаў паўнавартасным іграком «Руха», падпісаўшы аднагадовы кантракт. Дапамог клубу выйсці ў Вышэйшую лігу, дзе ў сезоне 2020 стаў часцей заставацца на лаўцы запасных. У студзені 2021 года па заканчэнні кантракта пакінуў «Рух».

У красавіку 2021 года далучыўся да «Маларыты». У лютым 2022 года пачаў трэніравацца з пінскай «Хваляй» і ў сакавіку падпісаў кантракт з клубам. Замацаваўся ў стартавым складзе пінскай каманды. У снежні 2022 года пакінуў «Хвалю».

У сакавіку 2023 года папоўніў склад «Нівы» з Доўбізны.

Дасягненні
----------

* Беларусь Уладальнік Кубка Беларусі: 2017
* Беларусь Пераможца Другой лігі чэмпіянату Беларусі: 2018

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2011 | Д3 | Бяроза-2010 | Беларусь | 1 | 0 |
| 2012 | Д2 | Бяроза-2010 | Беларусь | 6 | 0 |
| 2013 | Д2 | Бяроза-2010 | Беларусь | 9 | 1 |
| 2014 | Д2 | Бяроза-2010 | Беларусь | 27 | 4 |
| 2015 | Д2 | Бяроза-2010 | Беларусь | 20 | 1 |
| 2016 | Д1 | Дынама | Беларусь | 24 | 3 |
| 2017 (1) | Д1 | Дынама | Беларусь | 8 | 2 |
| 2017 (2) | Д1 | Атлантас | Літва | 6 | 0 |
| 2018 (1) | Д1 | Дняпро | Беларусь | 14 | 1 |
| 2018 (2) | Д3 | Рух | Беларусь | 14 | 4 |
| 2019 | Д2 | Рух | Беларусь | 23 | 5 |
| 2020 | Д1 | Рух | Беларусь | 10 | 0 |
| 2021 | Д3 | Маларыта | Беларусь | 17 | 6 |
| 2022 | Д2 | Хваля | Беларусь | 23 | 7 |
|

Зноскі
------

1. ↑  Maksim Chyzh // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  Огар, Чиж, Демешко и еще девять игроков подписали контракты с брестским «Динамо»
4. ↑  Брестское «Динамо» отдало Чижа и Германа в аренду и рассталось с Мозолевским
5. ↑  Радослав Латал провел первую тренировку брестского «Динамо»
6. ↑  Максим Чиж продолжит карьеру в «Днепре»
7. ↑  «Днепр» отдал Чижа в аренду «Руху»
8. ↑  Максим Чиж покинул «Днепр»
9. ↑  «Рух» подписал контракт с Максимом Чижом
10. ↑  Чиж покинул «Рух»
11. ↑  Максим Чиж перешел из "Малориты" в "Волну"
12. ↑  Пять игроков покинули "Волну" (руск.). *football.by* (5 снежня 2022). Праверана 20 снежня 2022.
13. ↑  "Нива" подписала ряд игроков (руск.). *football.by* (5 сакавіка 2023). Праверана 6 сакавіка 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |